ZAPISNIK

1. Seje sveta KS Branik dne 10. 1. 2023 ob 18 uri.

Navzoči: Bruno Vidmar, Miran Vidmar, Saša Rojc, Kaja Makovec, Radoš Čebron, Ivana Možina

Ostali navzoči: Vojko Sever, Zalka Jereb, Alojz Žerak

Odsotni: Patricija Furlan, Ervin Vidmar, Matevž Vidmar

Dnevni red:

1. Pregled in potrditev zapisnika ustanovne seje sveta KS
2. Predlogi in mnenja za organizacijo prireditev v KS
3. Predlogi investicij po zaselkih
4. Razno

1.

Predsednik prebere točke in poda pregled zapisnika.

 Navzoči člani sveta zapisnik potrdijo, razen Vidmar Miran , vzdržan.

2.

Na sejo so bili povabljeni predstavniki društev v naši KS, da bi se skupaj dogovorili glede organizacije dogodkov.

Vsako društvo naj poda pisno podatke o svojih predvidenih dogodkih.

G. Sever pove, da bo 28. 1. Prireditev združenja borcev na Pedrovem, vendar bi se odvila v dvorani. Po naselju bodo postavljeni plakati, kjer bo točno navedeno glede prireditve. Stopili so v stik s šolo, kjer predlagajo, da bi bilo v dvorani, ker ne želijo otrok voditi na Pedrovo. V pripravi je program nastopajočih. Govornica bo predsednica društva ga. Bucik. Tudi za majhno pogostitev bo poskrbljeno s strani društva.

5.3. Bo v Braniku revija pevskih zborov Primorska poje.

Ob 8. Marcu bi v dvorani za žene pripravili igro. V sodelovanju z društvom upokojencev bi se pripravilo še obdaritev (z rožico).

G. Jereb pove, da v okviru 70. Letnice, ki je bila v letu 2022, je bil izdan zbornik , ki ga je pripravilo kulturno prosvetno društvo. Predlagajo, da bi se pripravila v ta namen 25. 3. ali 26.3. proslava oz. prireditev. Rezervni termin bi bil 15. Ali 16. April. Bodo postali še po mailu točno podatke. Društvo zbira denarna sredstva za kritje stroškov izdaje zbornika. Predračun za 100 izvodov je 600 EUR.

Zaključne prireditve prisotni predlagajo, da bi se organizirale skupno v sodelovanju vseh društev.

Glede krajevnega praznika 15. 2. je že pripravljen s strani šole program nastopajočih, niso pa še potrdili navzočnosti pevski zbor, program je v pripravi.

Predlagajo, da bi pred vhodom v knjižnico postavili na steno obeležje Nevinu Birsi, saj je v knjižnici njegova spominska soba. Ta predlog bi podali na Goriško knjižnico, da povedo svoje mnenje.

Glede 150 letnice prihoda Simona Gregorčiča v Rihemberk , bi bilo morebiti primerno narediti v jeseni skupno prireditev skupaj s prireditvijo za obeležitev 20. Letnice smrti Nevina Birsa.

G. Žerak pove, da je Društvo upokojencev zelo aktivno. Zato bi bilo zelo primerno, da bi se utrdilo sodelovanje za skupne dogodke. Pripravili bodo program, kjer bi se pogovorili o sodelovanju (npr. 8. Marec, martinovanje,…..) in ga dostavili, da se uskladimo. Želijo da se 1. 10. Obeleži, saj je to dan starejših. Društvo ta dan organizira določene aktivnosti, vendar bi to lahko še razširili. Članice so aktivne v ročnih spretnostih in predvidoma pripravljajo razstavo svojih ročnih del za 1. 10. Predlog je, da bi se takrat pripravila razstava slik domačina Marjana Bizjaka. Pristopili bodo k projektu Starejši za starejše (nad 65 let). Želijo si večjega sodelovanja z osnovno šolo. Stopili bodo v stik s Karitas, če bi združili sodelovanje. Projekt je bil s strani MONG že odobren in je novi župan že opozorjen, da se seznani s to zadevo. Organizirali bi se tudi glede težje gibljivih invalidnih oseb v naši krajevni skupnosti, da bi tudi lahko šli od doma, npr. na izlet. Zagotovo so osebe, ki bi si želele s pomočjo oditi od doma.

Predstavniki društev zapustijo sejo.

Za Preserje :

* na domu zamenjati še 4 okna, 3 vhodna vrata, izdelati stopnice, izdelava instalacij, ureditev nadstropja.
* Odkup še preostalega roba cestišča ob cesti, od križišča do hiše Preserje 25b
* Ureditev nekategorizirane poti od Nečilca do pod Preserij, na Batujsko cesto pod Oskarjem Piščanec
* - ureditev poti, tamponiranje na Preserjah proti Hribu in ostali odseki.

Za investicije bo potrebno pridobiti predračune.

V Vasi:

Proti železniški postaji je zelo nevaren odsek ceste zaradi prevelike hitrosti voznikov . V tem delu vasi je veliko majhnih otrok.

Sp. Branica: Smiselno bi bilo popraviti klimo v bivši trgovini. Popravila je potrebna streha nad kuhinjo v dvorani.

 4.

Prostor, ki je bil dan v najem Poloni Abram, je potrebno nekoliko pripraviti. Potrebno je prepleskati, pobarvati vrata in narediti 1 vtičnico.

Pred časom je bil že pripravljen cenik za najem prostorov. Člani predlagajo, da se to da na oglasno desko, da se o tem seznani krajane. Podrobneje je treba doreči tudi pogoje najema (kdo očisti prostor, da mora prostor ostati nepoškodovan, da se ne pomažejo stene).

Ker so ugotovljene napake pri delih na objektu v Sp. Branici, je potrebno zahtevati odpravo napak od izvajalca. Člani se dogovorijo za skupni ogled.

Na MONG je potrebno podati pobudo, da popravijo rešetke na cesti od glavne ceste proti cerkvi. Obstaja velika nevarnost poškodb kolesarjev in pešcev, zato naprošamo, da se urgentno opravi popravilo.

Nadalje je potrebno urgirati reševanje postavitve ogledal, ki je že vse v teku.

Na skupnih postavkah ostaja danes 16.000 EUR. Prestavili jih bomo na investicije in vzdrževanje.

Še vedno je nedokončana izvedba problema proti železniški postaji, stvar je v teku.

V Cvetrožu je bil v zadnjem deževju velik problem, ker voda ni odtekala in poplavila. Zadeva je v reševanju.

Prejeli smo zaprosilo okteta Sotočje, ki bi imel začasno pevske vaje v Sp. Branici. Svet KS sprejme

 S K L E P

Dovoli se uporaba prostora v Spodnji Branici za opravo pevskih vaj brezplačno in sicer ob torkih in četrtkih od 19.30 do 21.30 ure.

 Člani pa predlagajo, da se oktet vključi v aktivnosti v našo krajevno skupnost in sodeluje oziroma nastopa pri prireditvah.

Ob krajevnem prazniku 15. Februarja bi bilo po proslavi primerno pripraviti koncert. Pozanimali se bomo kdo bi nastopil, upoštevajoč stroške.

Glede kvatrnice je treba takoj pristopiti k aktivnostim. Način izvedbe ni slab, dodali bi še neke naše krajevne običaje zaradi popestritve.

Problem odstranitve miz izpred Puba ostaja odprt. V zimskem času bi moral mize odstraniti, zato je potrebno poslati dopis .

Sestanek zaključen ob 21 uri.

Zapisnik sestavila Judita Birsa: Predsednik KS Bruno Vidmar

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_